CELEX: 32005D0240
Language: da
Date: 2005-03-11 00:00:00
Title: 2005/240/: Kommissionens beslutning af 11. marts 2005 om godkendelse af metoder til klassificering af svinekroppe i Polen (meddelt under nummer K(2005) 552)

19.3.2005   
            
            
               DA
            
            
               Den Europæiske Unions Tidende
            
            
               L 74/62
            
         
      KOMMISSIONENS BESLUTNING
   
   af 11. marts 2005
   om godkendelse af metoder til klassificering af svinekroppe i Polen
   (meddelt under nummer K(2005) 552)
   (Kun den polske udgave er autentisk)
   (2005/240/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
   ud fra følgende betragtninger:
   
               (1)
            
            
               I henhold til artikel 2, stk. 3, i forordning (EØF) nr. 3220/84 klassificeres svinekroppe ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (2).
            
         
               (2)
            
            
               Den polske regering har anmodet Kommissionen om at godkende tre metoder til klassificering af svinekroppe og har indgivet resultaterne af sine dissektionsprøver, som blev udført inden tiltrædelsen, ved at forelægge del 2 af protokollen i henhold til artikel 3 i forordning (EØF) nr. 2967/85.
            
         
               (3)
            
            
               En evaluering af denne anmodning har vist, at betingelserne for, at disse klassificeringsmetoder kan godkendes, er opfyldt.
            
         
               (4)
            
            
               I henhold til artikel 2 i forordning (EØF) nr. 3220/84 kan medlemsstaterne bemyndiges til at fastsætte en anden udskæring end den i nævnte artikel definerede standardudskæring, når handelssædvane eller tekniske krav berettiger en sådan fravigelse.
            
         
               (5)
            
            
               I Polen kræver traditionerne for udskæring af slagtekroppe og dermed handelssædvane, at slagtekroppene kan præsenteres med flomme, nyrer og/eller mellemgulv. Dette bør tages i betragtning ved tilpasning af vægten til standardudskæringens vægt.
            
         
               (6)
            
            
               Apparater og klassificeringsmetoder må kun ændres ved en ny kommissionsbeslutning vedtaget på baggrund af de indhøstede erfaringer. Den foreliggende godkendelse kan derfor tilbagekaldes.
            
         
               (7)
            
            
               Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød —
            
         VEDTAGET FØLGENDE BESLUTNING:
   Artikel 1
   Brugen af følgende metoder til klassificering af svinekroppe i henhold til forordning (EØF) nr. 3220/84 godkendes i Polen:
   
               a)
            
            
               apparatet benævnt »Capteur gras/maigre — Sydel (CGM)« med tilhørende beregningsmetoder, der er beskrevet i del 1 i bilaget
            
         
               b)
            
            
               apparatet benævnt »Ultra FOM 300« med tilhørende beregningsmetoder, der er beskrevet i del 2 i bilaget
            
         
               c)
            
            
               apparatet benævnt »Fully automatic ultrasonic carcass grading (Autofom)« med tilhørende beregningsmetoder, der er beskrevet i del 3 i bilaget.
            
         Hvad angår apparatet »Ultra FOM 300« som omhandlet i stk. 1, litra b), skal det efter afslutningen af målingen være muligt på slagtekroppen at kontrollere, at apparatet har målt værdierne T1 og T2 på det sted, der er fastsat i bilagets del 2, punkt 3. Den afmærkning, der svarer til målestedet, skal derfor foretages samtidig med målingen.
   Artikel 2
   Uanset den standardudskæring, der er defineret i artikel 2, stk. 1, i forordning (EØF) nr. 3220/84, er det ikke nødvendigt at fjerne flomme, nyrer og mellemgulv fra svinekroppen før vejning og klassificering. For at kunne fastsætte priserne på svinekroppe på et sammenligneligt grundlag reduceres den varme krops vægt:
   
               a)
            
            
               når det drejer sig om mellemgulv, med 0,23 %
            
         
               b)
            
            
               når det drejer sig om flomme og nyrer, med:
               
                           —
                        
                        
                           1,90 % for kroppe i klasse S og E
                        
                     
                           —
                        
                        
                           2,11 % for kroppe i klasse U
                        
                     
                           —
                        
                        
                           2,54 % for kroppe i klasse R
                        
                     
                           —
                        
                        
                           3,12 % for kroppe i klasse O
                        
                     
                           —
                        
                        
                           3,35 % for kroppe i klasse P.
                        
                     
         Artikel 3
   Det er ikke tilladt at ændre apparater eller beregningsmetoder.
   Artikel 4
   Denne beslutning er rettet til Republikken Polen.
   
      Udfærdiget i Bruxelles, den 11. marts 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5).
   
      (2)  EFT L 285 af 25.10.1985, s. 39. Ændret ved forordning (EF) nr. 3127/94 (EFT L 330 af 21.12.1994, s. 43).
   
      BILAG
      METODER TIL KLASSIFICERING AF SVINEKROPPE I POLEN
      Del 1
      CAPTEUR GRAS/MAIGRE — SYDEL (CGM)
      
                  1.
               
               
                  Svinekroppe klassificeres ved hjælp af apparatet »Capteur gras/maigre — Sydel (CGM)«.
               
            
                  2.
               
               
                  Apparatet er udstyret med en højdefinitionssonde Sydel med en diameter på 8 mm, en infrarød fotodiode (Honeywell) og to fotoreceptorer (Honeywell). Måleområdet er på mellem 0 og 105 mm.
                  CGM omregner selv måleværdierne til beregnet indhold af magert kød.
               
            
                  3.
               
               
                  Svinekroppens indhold af magert kød beregnes efter følgende formel:
                  
                      = 50,11930 – 0,62421X1 + 0,26979X2
                  
                  hvor
                  
                              
                                 
                           
                           
                              =
                           
                           
                              beregnet indhold af magert kød i svinekroppen i procent
                           
                        
                              X1
                              
                           
                           
                              =
                           
                           
                              spæklagets tykkelse (inklusive svær) i mm, målt 6 cm fra svinekroppens midterlinje mellem tredje- og fjerdebageste ribben
                           
                        
                              X2
                              
                           
                           
                              =
                           
                           
                              musklens tykkelse i mm, målt på samme tid og samme sted som X1.
                           
                        Formlen gælder for kroppe på mellem 60 og 120 kg.
               
            Del 2
      ULTRA-FOM 300
      
                  1.
               
               
                  Svinekroppe klassificeres ved hjælp af apparatet »Ultra-FOM 300«.
               
            
                  2.
               
               
                  Apparatet er udstyret med en ultralydsonde, 3,5 MHz (Krautkrämer MB 4 SE). Ultralydsignalet digitaliseres, lagres og behandles af en mikroprocessor.
                  Ultra-FOM-apparatet omregner selv måleværdierne til beregnet indhold af magert kød.
               
            
                  3.
               
               
                  Svinekroppens indhold af magert kød beregnes efter følgende formel:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  hvor
                  
                              
                                 
                           
                           
                              =
                           
                           
                              beregnet indhold af magert kød i svinekroppen i procent
                           
                        
                              T1
                              
                           
                           
                              =
                           
                           
                              spæklagets tykkelse (inklusive svær) i mm, målt 7 cm fra svinekroppens midterlinje ud for det bageste ribben
                           
                        
                              T2
                              
                           
                           
                              =
                           
                           
                              spæklagets tykkelse (inklusive svær) i mm, målt 7 cm fra svinekroppens midterlinje mellem tredje- og fjerdebageste ribben
                           
                        
                              M1
                              
                           
                           
                              =
                           
                           
                              musklens tykkelse i mm, målt på samme tid og samme sted som T1
                              
                           
                        
                              M2
                              
                           
                           
                              =
                           
                           
                              musklens tykkelse i mm, målt på samme tid og samme sted som T2.
                           
                        Formlen gælder for kroppe på mellem 60 og 120 kg.
               
            Del 3
      FULLY AUTOMATIC ULTRASONIC CARCASS GRADING (AUTOFOM)
      
                  1.
               
               
                  Svinekroppe klassificeres ved hjælp af apparatet Autofom (Fully automatic ultrasonic carcass grading).
               
            
                  2.
               
               
                  Apparatet er forsynet med 16 ultralydtransducere, 16,2 MHz (Krautkrämer, SFK 2 NP), som er placeret med en indbyrdes afstand på 25 mm.
                  Ultralyddataene omfatter målinger af spæktykkelse og muskeltykkelse.
                  Måleresultaterne omregnes ved hjælp af en computer til beregnet indhold af magert kød.
               
            
                  3.
               
               
                  Svinekroppens indhold af magert kød beregnes på grundlag af 55 målepunkter efter følgende formel:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  hvor
                  
                              
                                 
                           
                           
                              =
                           
                           
                              beregnet indhold af magert kød i svinekroppen i procent
                           
                        x1, x2 ... x126 er de variabler, der måles ved hjælp af Autofom.
               
            
                  4.
               
               
                  Beskrivelsen af målepunkterne og af den statistiske metode er angivet i del II i den polske protokol, som er sendt til Kommissionen i henhold til artikel 3, stk. 3, i forordning (EØF) nr. 2967/85.
                  Formlen gælder for kroppe på mellem 60 og 120 kg.